ตอนนี้ดิฉันตั้งครรภ์ได้ 34W+3D. ปกติจะมีน้ำไหลออกมาจากช่องคลอด ประมาณอาทิตย์ล่ะ3-5วัน ลักษณะเป็นน้ำอุ่นๆ เป็นมูกใสบ้าง เป็นน้ำบ้าง ไม่มีสี,ไม่มีกลิ่น,ไม่มีมูกเลือด และไม่มีอาการปวดท้องร่วมด้วย(บางทีไหลมากจนเปียกกางเกงชั้นใน บางทีไหลน้อย) ก่อนหน้านี้ประมาณ 1 อาทิตย์ อยู่ดีๆก็รู้สึก เจ็บจี๊ดที่อวัยวะเพศทั้งๆที่ยืนอยู่เฉยๆ และวันนี้ประมาณ 19:45 น.มีน้ำไหลออกมาอีกเยอะพอสมควรจนเปียกออกมาถึงกางเกงชั้นนอก ลักษณะไม่มีสี,ไม่มีกลิ่น,ไม่มีมูกเลือด ซักประมาณ 5-10 นาที มีอาการปวดท้องร้าวลงหว่างขาไปถึงน่องและปวดหลังร่วมด้วย คล้ายปวดประจำเดือน จนตอนนี้ 22:00 น.ยังมีอาการปวดท้องคล้ายปวดประจำเดือนอยู่บ้างเป็นพักๆ แต่ยังไม่ได้ไปหา อยากทราบว่ามันคืออาการของการเจ็บท้องใกล้คลอดหรือไม่หรือเป็นอาการที่ใกล้เคียงกับอะไร?
สวัสดีค่ะ จากเหตุการณ์ดังกล่าวมา แนะนำให้รีบไปพบสูตินรีแพทย์ที่รพ.โดยเร็ว เนื่องจากการมีน้ำไหลจากช่องคลอด ร่วมกับปวดหน่วงท้องน้อย ในหญิงตั้งครรภ์ในไตรมาศ 3 นั้นอาจแสดงถึงภาวะใกล้คลอด หรือเกิดจากมีการติดเชื้อในทางเดินปัสสาวะ หรือช่องคลอด กระตุ้นให้เกิดการคลอดก่อนกำหนด จากอายุครรภ์ที่ยังไม่ครบกำหนด จึงอาจจะมีปัจจัยกระตุ้นที่ควรรักษาเช่นการติดเชื้อ มีปัญหาเกี่ยวกับมดลูก มดลูกหรือปากมดลูกมีรูปร่างผิดปกติ หรือเคยตรวจพบชิ้นเนื้อที่ปากมดลูก ครรภ์เป็นพิษ ภาวะการมีน้ำคร่ำมากเกินไป เป็นต้นแพทย์อาจต้องตรวจภายใน อัลตราซาวน์หน้าท้องดูความสมบูรณ์ของเด็ก และให้ยาเพื่อยับยั้งการคลอดไว้ก่อน ในระหว่างนี้ควรงดการทำงานยกของหนักทุกชนิด งดการมีเพศสัมพันธ์อ่านเพิ่มเติม